Odense Adresse-Contoirs Efterretninger, 1835-11-03
Spanien. Af Efterretninger fra Madrid til den 17 Octbr. kan man endnu ikke drage nogen paalidelig Slutning om en hurtig Udsoning imellem Ministeriet Mendizabal og de andalusiske Juntaer. Af de forskjellige, tildeels yderst modsigende Beretninger synes dog Følgende at høre til det Paalideligste. Central-Juntaen i Andujar har endnu ingenlunde underkastet sig Ministeriet, og General Espinosastaaer fremdeles i Spidsen for Sammes Tropper. Som det synes har han afsendt 800 Md. under Oberst Osoritil Sevilla, for at gribe Medlemmerne af den der opløste Junta og drage dem til Ansvar, fordi de have underkastet sig Regjeringen i Madrid. Men da Obersten den 10de var rykket ind i Sevilla, grebe de derværende Nationalgarder til Vaaben, og toge Oberst Osorio tilfange i hans egen Bolig, hvorpaa han under Escorte sendtes til Badajoz. Hans Tropper havde bestaaet af 4 Compagnier af Bataillonen fra Ceuta og et Compagnie Nationalgarder fra Cadix; de Første vare derpaa afmarscherede til Nordarmeen, de Sidste til Cadix. Efterat denne Efterretning derpaa var indløben til Anduar, skulle de ved Central-Juntaens Tropper værende Frivillige fra Sevilla og Artilleriet derfra, have skilt sig fra den insurrectionelle Armee og begivet sig hjem. Er det nu end, ifølge disse Efterretninger, klart, at Staden Sevilla har viist sig gunstigt stemt imod Ministeriet, saa synes det Samme dog ikke at kunne antages om de øvrige andalusiske Stæder og Juntaer. Navnligen synes i Cadix atter en Bevægelse at have fundet Sted i den modsatte Aand, hvorom dog Beretningerne ere yderst uklare og modsigende. Som det hedder, har dog Central-Juntaen i Andujar udstedt en Proclamation, hvori den vel udtaler Hengivenhed for Dronningen, men tillige opfordrer til, ikke at nedlægge Vaabnene, før constituerende Cortes ere indkaldte. Denne Proclamation skal være modtagen med meget bifald i Cadix, hvor man da skulde have udnævnt en ny raadgivende Hjælpe-Junta i denne Aand. - Det lader ogsaa til, at Malaga og Jaen ere meget utilbøielige til at nedlægge Vaabnene og stole paa Mendizabals Løvter, - Efter nogle Beretninger har dog Central-Juntaen sendt to Deputerede til Madrid, hvor de alt vare ankomne, for at underhandle, og da las Navas tillige skal have oppebiet disses Ankomst, haabede man deraf et gunstigere Resultat. Hr. Mendizabals finantsielle Jndflydelse havde iøvrigt ved en Leilighed viist sig i et glimrende Lys. Som bekjendt opbyder han Alt, for hurtigt at ruste en betydelig Hær imod Carlisterne, i hvilken Anledning han ogsaa havde opfordret de meest anseete Medlemmer af den høiere og lavere Adel til betydelig pecuniair Hjælp. Da man undskyldte sig med Mangel paa Contanter, forbandt han sig til at forskaffe dem 100 Millioner imod Hypotheker paa deres Godser. Adelen antog Forslaget og 100 Millioner ville fra engelske Banquers meget snart staae til Regjeringens Disposition. Ogsaa Handelstanden bringer store Offre for at organisere et Corps paa 3 til 4000 Mand, og Grev Barco deel Valle har faaet det Hverv, i Omegnen af Hovedstaden at danne et Corps paa 30,000 Mand. Jnfanten Don Francisco har bidraget 500,000 Realer til den almindelige Bevæbning. - Paa den anden Side skulle Carlisterne ogsaa have store Foretagender for, de baskiske og navarresiske Juntaer have forsamlet sig hos Don Carlos, og holdt et stort Krigsraad. De haabe at kunne benytte den endnu imellem de Liberale herskende Uenighed.